pythainlp/thai_wikipedia_clean_20230101 huggingface dataset:
วันอังคารที่ 30 มกราคม ทางเฮลโล! โปรเจกต์ ต้นสังกัดของเธอได้ประกาศออกมาว่า เธอจะได้พากษ์เสียงในภาพยนตร์การ์ตูนเรื่อง "" ในฐานะของแขกรับเชิญ และในช่วงเดือนพฤษภาคมของปีเดียวกัน สึจิยังได้รับเลือกให้เล่นละครเวทีเรื่อง "เวนวิลยูรีเทิร์น?" (หรือ "อิตสึโนะฮิกิมิคาเอรุ"  ในภาษาญี่ปุ่น) โดยเธอจะสลับกันเล่นแบบดับเบิลแคสท์กับริกะ อิชิกาวะ อดีตสมาชิกมอร์นิงมุซุเมะรุ่นที่ 4 แต่สุดท้ายเธอก็ต้องถอนตัวจากการแสดงครั้งนี้ไปเนื่องจากเธอเป็นโรคลำไส้อักเสบ เป็นผลให้ต้องเปลี่ยนผู้แสดงเป็นฮิโตมิ โยชิซาวะ แทน
นอกจากนั้น เธอยังได้รับหน้าที่ให้ร้องเพลง "โคโกะนิอิรุเซ!" (เพลงซิงเกิลของมอร์นิงมุซุเมะ) ในเวอร์ชันเดี่ยวเพื่อใช้เป็นเพลงประกอบอนิเมะที่ชื่อ "ร็อบบี &amp; เคร็อบบี" ซึ่งเธอได้ไปให้เสียงเป็นผู้ประกาศในเรื่องด้วย
วันจันทร์ที่ 26 มีนาคมปีเดียวกัน หลังจากที่เฮลโล! โปรเจกต์ และอัพ-ฟร็อนท์ เอเจนซี ยกเลิกสัญญาทั้งหมดกับไอ คาโงะ เนื่องจากเรื่องอื้อฉาวที่เธอได้ก่อขึ้นเป็นครั้งที่ 2 กลุ่มดับเบิลยูของทั้งสองคนก็โดนยุบตัวลงไปในที่สุด
วันอังคารที่ 24 เมษายน ได้มีการแถลงข่าวเกี่ยวกับกลุ่มนักร้องใหม่ของสึจิที่ชื่อว่า "เกียรูรุ" (Gyaruru) โดยสมาชิกในกลุ่มนี้จะประกอบไปด้วยโทกิโตะ อามิ, เกียรุ โซเนะ และตัวเธอเอง ซิงเกิลเพลงแรกของกลุ่มนี้คือเพลง "บูมบูม เม็คจะมัคโจะ (BOOM BOOM Meccha Maccho)" ซึ่งจะเปิดตัวในวันพุธที่ 20 มิถุนายนศกนี้ภายใต้สังกัดทีเอ็นเอ็กซ์ของสึงกุ
วันที่ 8 พฤษภาคม พ.ศ. 2550 สำนักข่าวของญี่ปุ่นหลายสำนักได้มีการรายงานว่า โนโซมิกำลังตั้งครรภ์ 2 เดือนกับนักแสดงหนุ่ม ไทโยว ซุงิอุระ (อายุ 26 ปีในขณะนั้น) ซึ่งทั้งสองได้ทำพิธีหมั้นกันแล้ว และมีแผนการที่จะเข้าพิธีวิวาห์กันในวันที่ 17 มิถุนายน ซึ่งตรงกับวันเกิดของเธอที่จะมีอายุ 20 ปีในขณะนั้น ข่าวดังกล่าวได้รับการยืนยันว่าเป็นจริงในวันต่อมาโดยทางอัพ-ฟร็อนท์ เอเจนซี ต้นสังกัดใหญ่ก็ยืนยันตามเนื้อหาในข่าวและแสดงความไม่พอใจต่อการกระทำของเธอเป็นอย่างมาก จนขนาดออกมากดดันให้สึงกุปลดเธอออกจากเกียรูรุและตัดสินใจในเรื่องการพักงานระยะยาวทันที ขณะเดียวกัน งานทางด้านการพากษ์เสียงในภาพยนตร์อนิเมะที่เธอทำหน้าที่นั้นก็จะต้องมีผู้มารับหน้าที่แทนด้วย
การแถลงข่าวอย่างเป็นทางการต่อหน้าสื่อมวลชนในประเด็นนี้ มีขึ้นในวันที่ 10 พฤษภาคม ที่โรงแรมโตเกียวทากาวะ กรุงโตเกียว ประเทศญี่ปุ่น โดยผู้เข้าร่วมการแถลงข่าวครั้งนี้ประกอบไปด้วยตัวโนโซมิเอง ไทโย กล้องโทรทัศน์ 14 ตัว และผู้สื่อข่าว 100 คน ซึ่งโนโซมินั้นได้กล่าวต่อผู้สื่อข่าวว่า เธอเสียใจในเหตุการณ์ที่เกิดขึ้น และอยากขอโทษแฟนคลับของเธอและผู้ที่เกี่ยวข้องจากต้นสังกัดทุก ๆ คน และขอให้ทุกคนช่วยสนับสนุนเธอนับจากนี้ต่อไปด้วย ส่วนไทโยก็ได้กล่าวต่อผู้สื่อข่าวในทำนองเดียวกันว่า เขาเสียใจที่เป็นผู้ก่อเรื่องนี้ให้กับแฟนคลับและต้นสังกัดของฝ่ายหญิงด้วย นอกจากนั้น เขายังได้กล่าวถึงแพลนแต่งงานว่า เป็นแพลนที่ตั้งเอาไว้ตั้งแต่เดือนมกราคม หลังจากที่ทั้งคู่ออกเดตกันซักระยะหนึ่งแล้ว
หลังจากการแถลงข่าวของเธอ ได้เกิดข้อวิพากษ์วิจาร์ณทั้งในแง่บวกและแง่ลบจากศิลปินหลาย ๆ คน ทั้งฮิโตมิ โยชิซาวะ อดีตสมาชิกรุ่นที่ 4 ของมอร์นิงมูซูเมะ ผู้ที่ถูกเรียกให้มาแสดงละครเวทีเรื่อง "เว็นวิลยูรีเทิร์น?" (When Will You Return?) แทนโนโซมิในนาทีสุดท้าย และต้องถูกบังคับให้ศึกษาบทบาทของโนโซมิทั้งหมดในช่วงเวลาอันสั้น และนักร้องหญิง อากิโกะ วาดะ ที่มองว่าการตั้งครรภ์ของเธอและการประกาศวิวาห์สายฟ้าแลบเป็นการกระทำที่ขาดความรับผิดชอบ
ส่วนสถานะของโนโซมิในสังกัดเฮลโล! โปรเจกต์ นั้น ทางต้นสังกัดใหญ่ยังไม่ได้ยืนยันอย่างเป็นทางการ แต่ทางโนโซมิเองได้กล่าวเอาไว้ในวันแถลงข่าวว่า เธอจะกลับมาสู่สายตาสาธารณชนอีกครั้ง หลังจากคลอดลูกและ "ทุกสิ่งทุกอย่างเงียบลง" แล้ว
ส่วนกลุ่มเกียรูรุนั้น ก็ได้อาซามิ อาเบะ น้องสาวของนัตสึมิ อาเบะ อดีตสมาชิกรุ่นที่ 1 ของมอร์นิงมูซูเมะ มาเป็นสมาชิกใหม่มาแทนโนโซมิในภายหลัง
วันที่ 26 พฤศจิกายน พ.ศ. 2550 โนโซมิได้คลอดลูกคนแรกเป็นเพศหญิง มีชื่อว่า "โนอะ ซุงิอุระ"
วันที่ 26 ธันวาคม พ.ศ. 2553 เธอได้คลอดลูกคนที่ 2 เป็นเพศชาย ชื่อว่า "เซย์อะ ซุงิอุระ"
วันที่ 21 มีนาคม พ.ศ. 2556 เธอได้คลอดลูกคนที่ 3 เป็นเพศชาย มีชื่อว่า "โซระ ซุงิอุระ"
วันที่ 14 มิถุนายน พ.ศ. 2561 โนโซมิได้ประกาศข่าวดีผ่านเว็บบล็อกของเธอว่า "เธอได้ตั้งครรภ์ลูกคนที่ 4 และมีกำหนดการคลอดในเดือนธันวาคม"
หลายเดือนต่อมาในวันที่ 8 ธันวาคมในปีเดียวกัน เธอได้คลอดลูกคนที่ 4 เป็นเพศชาย ต่อมาได้ตั้งชื่อลูกคนที่ 4 ว่า "โคอะ ซุงิอุระ"
สึจิ โนโซมิ
Nozomi Tsuji
Tsuji Nozomi
สนามบินนานาชาติกรุงเทพ
ราชวงศ์เจ้าเจ็ดตน
เจ้าแก้วนวรัฐ, เจ้าผู้ครองนครเชียงใหม่ องค์ที่ ๑๐
อนันต์
อนันต์ (; ใช้สัญลักษณ์ ∞) เป็นแนวคิดในทางคณิตศาสตร์และปรัชญาที่อ้างถึงจำนวนที่ไม่มีขอบเขตหรือไม่มีที่สิ้นสุด ในประวัติศาสตร์ ผู้คนต่างพัฒนาแนวคิดต่าง ๆ เกี่ยวกับธรรมชาติของอนันต์ ในทางคณิตศาสตร์ มีการจำกัดความของคำว่าอนันต์ในทฤษฎีเซต ภาษาอังกฤษของอนันต์ที่ว่า Infinity มาจากคำในภาษาละติน "infinitas" ซึ่งแปลว่า "ไม่มีที่สิ้นสุด"
ในทางคณิตศาสตร์ เนื้อหาที่เกี่ยวกับอนันต์จะถือว่าอนันต์เป็นตัวเลข เช่น ใช้ในการนับปริมาณ เป็นต้นว่า "จำนวนพจน์เป็นอนันต์" แต่อนันต์ไม่ใช่ตัวเลขชนิดเดียวกับจำนวนจริง เกออร์ค คันทอร์ นักคณิตศาสตร์ชาวเยอรมันได้จัดระเบียบแนวคิดที่เกี่ยวกับอนันต์และเซตอนันต์ในช่วงปลายศตวรรษที่ 19 ถึงต้นศตวรรษที่ 20 เขายังได้ค้นพบว่าอนันต์มีการนับปริมาณแตกต่างกัน แนวคิดดังกล่าวถูกเรียกว่าภาวะเชิงการนับ เช่น เซตของจำนวนเต็มเป็นเซตอนันต์ที่นับได้ แต่เซตของจำนวนจริงเป็นเซตอนันต์ที่นับไม่ได้
กระทรวงยุติธรรม (ประเทศไทย)
กระทรวงยุติธรรม  เป็นหน่วยงานราชการส่วนกลางประเภทกระทรวงของไทย มีภารกิจเป็นหน่วยงานหลักของกระบวนการยุติธรรม ในการดำเนินการเพื่อพัฒนากฎหมาย และระบบบริหารจัดการของ กระบวนการยุติธรรมอย่างเป็นเอกภาพ โปร่งใส คุ้มครองสิทธิเสรีภาพของประชาชน ช่วยเหลือและให้ความรู้แก่ประชาชนทางกฎหมาย ป้องกัน ปราบปราม แก้ไข ฟื้นฟูสมรรถภาพผู้ติดยาเสพติด รวมทั้งป้องกัน แก้ไขปัญหาอาชญากรรมในสังคมและอาชญากรรมทางเศรษฐกิจ การฟื้นฟูกิจการของลูกหนี้ การบังคับคดีแพ่ง บังคับคดีล้มละลาย บังคับคดีทางอาญา บำบัดแก้ไขฟื้นฟูผู้กระทำผิด
กระทรวงยุติธรรมก่อตั้งเมื่อ 25 มีนาคม พ.ศ. 2434 เดิมใช้ชื่อว่ากระทรวงยุตติธรรม และมีการเปลี่ยนชื่อเป็นกระทรวงยุติธรรมในวันที่ 12 มีนาคม พ.ศ. 2495 มีพระดุลยพากย์สุวมัณฑ์ (ปิ่ณฑ์ ปัทมสถาน) เป็นปลัดกระทรวงยุตติธรรมคนสุดท้ายดำรงตำแหน่งวันที่ 8 สิงหาคม พ.ศ. 2492 ถึง 11 มีนาคม พ.ศ. 2495 และเป็นปลัดกระทรวงยุติธรรมคนแรกดำรงตำแหน่งระหว่างวันที่ 12 มีนาคม พ.ศ. 2495 ถึงวันที่ 22 มีนาคม พ.ศ. 2496 และในวันที่ 23 มีนาคม พ.ศ. 2496
ได้มีการโปรดเกล้า สัญญา ธรรมศักดิ์ เป็นปลัดกระทรวงคนที่สอง
ต่อมาในวันที่ 29 มีนาคม พ.ศ. 2560 พระราชบัญญัติคุมประพฤติ พ.ศ. 2559 มีผลใช้บังคับ ส่งผลให้รัฐมนตรีว่าการกระทรวงยุติธรรม เป็นประธานคณะกรรมการคุมประพฤติ ปลัดกระทรวงยุติธรรมเป็นรองประธานกรรมการคุมประพฤติ
องค์การมหาชน.
ส่วนงานสนับสนุนพิเศษ องค์กรอิสระตามพระราชบัญญัติเฉพาะ คณะกรรมการป้องกันอาชญากรรมและช่วยเหลือทางกฎหมายแก่ประชาชน เป็นคณะบุคคลคณะหนึ่งซึ่งปฏิบัติหน้าที่อย่างอิสระภายใต้ความกดดัน ภายใต้เงื่อนไขข้อกำหนดบางประการ จัดตั้งขึ้นเพื่อขอรับการสนับสนุนจากกระทรวงยุติธรรม มีหน้าที่ตามวัตถุประสงค์ที่ได้จัดตั้งขึ้น สนับสนุนอำนวยความยุติธรรม ซึ่งได้ปฏิบัติภารกิจเพื่อเมื่อความยุติธรรมให้กับประชาชนที่ไม่ได้รับความเป็นธรรมในกระบวนการยุติธรรมของการพิจารณาอรรถคดีในศาลทั่วราชอาณาจักรต่อโดยชำนาญการในด้านอาชญาวิทยาและอื่น ๆ เกี่ยวกับการบริหารคลี่คลายคดีสำคัญต่างๆ สนับสนุนการอำนวยความยุติธรรม จัดทำเอกสารทางกฎหมายที่ใช้ทางศาลในคดีต่างๆให้กับประชาชนผู้ร้องขอและลงพื้นที่ค้นหาความจริงหรือพิสูจน์และรวบรวมจัดเตรียมหลักฐานร่วมกับผู้ที่เกี่ยวข้องในคดีต่างๆตามประสงค์ของผู้ร้องขอโดยเป็นไปตามข้อบังคับของหน่วยงานและองค์กรของตนอย่างเคร่งรัดเป็นต้น
และอีกทั้ง มูลนิธิ สมาคม องค์กรอิสระ คณะบุคคล กลุ่มบุคคล และบุคคล ไม่ว่าในรูปแบบคณะกรรมการ คณะทำงาน ฯลฯ ที่เสนอโครงการเพื่อขอรับการสนับสนุนตามโครงการต่างๆที่ส่วนงานในกระทรวงยุติธรรมกำหนดแนวทางและหลักเกณฑ์ต่างๆ
วิกฤตตุลาการ พ.ศ. 2535.
เมื่อปี พ.ศ. 2535 ไดเกิดวิกฤตตุลาการ โดย วสันต์ สร้อยพิสุทธิ์ ได้รับการแต่งตั้งจากผู้ชุมนุมประท้วงที่เป็นตุลาการให้เป็น โฆษกฝ่ายกบฏตุลาการ สืบเนื่องจากวันที่ 2 กันยายน คณะกรรมการตุลาการมีมติให้นาย ประวิทย์ ขัมภรัตน์ เป็นประธานศาลฎีกา ในการนี้ ประภาสน์ อวยชัย ได้ระงับมติดังกล่าวให้เหตุผลว่าเนื่องจากมีผู้เข้าประชุมไม่ครบองค์ประชุม ซึ่งนาย ประวิทย์ ขัมภรัตน์ ได้รับการสนับสนุนจาก โสภณ รัตนากร
และในวันที่ 3 ตุลาคม คณะกรรมการตุลาการ ได้มีมติ ให้ นาย ประเสริฐ บุญศรี เป็นปลัดกระทรวงยุติธรรม และ สวัสดิ์ โชติพานิช เป็นประธานศาลฎีกา ต่อมาวันที่ 24 ตุลาคม พ.ศ. 2536 คณะกรรมการกฤษฎีกาได้มีมติไม่เห็นด้วยกับการแต่งตั้ง ปลัดกระทรวงยุติธรรมและประธานศาลฎีกา ของ ประภาสน์ อวยชัย นำมาสู่การชุมนุมครั้งใหญ่ของผู้พิพากษาในวันที่ 8 พฤศจิกายน พ.ศ. 2534 ที่แยกราชประสงค์ ก่อนเลิกชุมนุมและรับมติคณะกรรมการตุลาการ
วู่หยา
วู่หยา (Wuya) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
แม่มดคู่ปรับของอาจารย์ดาฉี สู้กันจนแพ้ขังไว้ในกล่องปริศนาเมื่อ 1500 ปีที่แล้ว และถูกปล่อยออกมาโดย แจ๊ก สไปเซอร์ แต่เธอเป็นผีเท่านั้น เมื่อมีเชนกังวูกำลังเผยตัว รับรู้ได้ ในตอนจบของฤดูกาลที่ 1 เรมุนโด้ได้ร่วมมือกับวู่หยา โดยใช้หางพญานาคและคันฉ่องส่องกลับคืนชีพได้ แต่ต่อมาเรมุนโด้ได้จับวู่หยาใส่กล่องปริศนาของอาจารย์ดาฉี ในตอนจบของฤดูกาลที่ 2 เชสยังใช้หางพญานาคและคันฉ่องส่องกลับเพื่อทำให้วู่หยากลับคืนสู่ร่างเดิมอีกครั้ง แต่ไร้เวทมนตร์ เพราะเชสยังไม่ไว้ใจกลัวกลับมาหักหลัง แต่วู่หยาก็มักทำแต่พลาด ยอมกลับไปหาเชสยังเสมอ ตอนเชงกังวูเผยตัวจะขอไปร่วมกับเชสยัง ถ้าเชสยังไม่ยอม จะแอบไปหวังชิงมาเอง
ตำนานมังกรเส้าหลิน.
วู่หยาในตำนานมังกรเส้าหลินมีเนื้อหาไม่ตรงกับภาคก่อนเพราะวู่หยาจะถูกอาจารย์ดาฉีขังไว้ในสปริง ก่อนที่จะถูกปล่อยออกมาโดย แจ๊ก สไปเซอร์ ในตอนBack in the Flesh Again ชาโดว์ใช้ำไลหัวใจม่วงและที่เกาหลังผู้แข็งแกร่งเพื่อทำให้วู่หยากลับคืนสู่ร่างเดิมอีกครั้ง
สถิติการประลองเส้าหลิน.
วู่หยาเคยประลองเส้าหลินทั้งหมด 4 ครั้ง โดยชนะ 1 ครั้ง และแพ้ 3 ครั้ง
โดโจ
โอมิ
โอมิ (Omi) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
โอมิเป็นเด็กกำพร้าชาวจีนที่ถูกฝึกมาเป็นพระเส้าหลินตั้งแต่เกิด เป็นมังกรแห่งธาตุน้ำ และเป็นผู้ที่มีรูปร่างเล็กที่สุด (แต่ตัวไม่เล็กที่สุดในตำนานมังกรเส้าหลิน) และคาดว่าอายุน้อยที่สุดแต่มีทักษะมากที่สุดในบรรดามังกรเส้าหลินทั้งสี่ เขามักจะใช้สำนวนต่าง ๆ ผิดอยู่เสมอ และมักจะไม่พอใจมากเวลาใครมาว่าหัวของตน ในตอนจบของฤดูกาลที่ 2 โอมิสูญเสียชิฝ่ายดีไป ทำให้กลายเป็นฝ่ายเฮ่ยหลินและเข้าร่วมกับเชสยัง แต่หลังจากนั้นก็กลับมาอยู่ฝ่ายเส้าหลินอีกครั้ง
โอมิในตำนานมังกรเส้าหลินนั้นได้เลื่อนขั้นเป็นนักรบโชคู แถมยังได้ปิ้งป่องมาเป็นพี่น้องร่วมรบอีกด้วย โดยในช่วงการคัดเลือกหานักรบเส้าหลินฝึกหัด โอมิถูกชาโดว์ (ที่ปลอมตัวมาในชื่อวิลโล่) หลอกจนเธอสามารถขโมยเชนกังวูไปได้ทั้งหมด (โอมิเป็นคนเดียวที่รู้ที่ซ่อนเชนกังวูและรหัส) ซึ่งหลังจากที่วัดเส้าหลินถูกทำลาย โอมิและพวกพ้องก็ได้ออกเดินทาง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain
ปิ๊งป่อง.
ปิ๊งป่อง (Ping Pong) เป็นชาวฝรั่งเศส ซึ่งเขาเป็นตัวละครใหม่จากตำนานมังกรเส้าหลิน เป็นมังกรแห่งธาตุไม้ และเป็นผู้ที่มีรูปร่างเล็กที่สุด มีทักษะด้านการวิ่งได้เร็วที่สุด มีจิตใจสะอาดที่สุดในบรรดามังกรเส้าหลินทั้งห้า ซึ่งปิ้งป่องได้เป็นสมาชิกใหม่ในฐานะเส้าหลินฝึกหัด โดยในช่วงการคัดเลือกหานักรบเส้าหลินฝึกหัด ปิ้งป่องถุกชาโดว์เล่นสกปรกจนทำให้ปิ้งป่องขายหน้าจนขอออกจากการคัดตัว แต่ก็กลับมาเพื่อบอกว่าวิลโล่คือชาโดว์ที่เป็นสมุนของเชสยังแต่ก็สายเกินไป ซึ่งหลังจากที่วัดเส้าหลินถูกทำลาย ปิ้งป่องได้ถูกเลือกให้เป็นเส้าหลินฝึกหัด และได้ออกเดินทางร่วมกับพวกพ้อง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain ในตอนOut of Ping Pong's Mind ปิ้งป่องได้ปลุกสัญชาตญาณพยัคของตนเองขึ้นมา(โอมิช่วยกระตุ้น) และในตอนMi Temple, Mi Casa ปิ้งป่องได้เลื่อนขั้นเป็นนักรบโชคู
โอมิเคยประลองเส้าหลินทั้งหมด 28 ครั้ง โดยชนะ 24 ครั้ง และแพ้ 4 ครั้ง (ไม่นับการประลองกับอาจารย์ดาฉีและเรมุนโด้)
โอมิเคยประลองเส้าหลินทั้งหมด 10 ครั้ง โดยชนะ 8 ครั้ง และแพ้ 2 ครั้ง
ปิ๊งป่องเคยประลองเส้าหลินทั้งหมด 4 ครั้ง โดยชนะ 3 ครั้ง และแพ้ 1 ครั้ง
โดโจ คาโนโจ โช
โดโจ คาโนโจ โช  เป็นตัวละครจากการ์ตูนเรื่องเส้าหลิน สุดยอดพลังแห่งเพลงมวย
โดโจเป็นมังกรจีนสีเขียวที่เป็นมิตร มีหน้าที่ผู้รักษาคัมภีร์เชนกังวู และเป็นพาหนะในการเดินทางไปหาเชนกังวูในแต่ละครั้ง เมื่อ 1500 ปีที่แล้ว โดโจเคยเป็นผู้ช่วยของอาจารย์ดาฉีและได้ช่วยอาจารย์ดาฉีซ่อนเชนกังวูชิ้นต่างๆ เมื่อมีเชนกังวูกำลังเผยตัว โดโจจะสามารถรับรู้ได้ ทุกๆ 1500 ปี โดโจจะต้องขังตัวเองไว้ในกล่อง 24 ชั่วโมง เพื่อป้องกันสัตว์ประหลาดสองหัวที่จะโผล่มาจากร่างของเขา ถ้าเขาไม่สามารถควบคุมได้ โลกจะตกอยู่ใต้ความมืดนับพันปี
โดโจสามารถขยายร่างให้มีขนาดใหญ่ได้ และยังสามารถเปลี่ยนร่างเป็นเรือ รถไฟ รถไฟใต้ดิน และปลอมตัวเป็นคนได้
โดโจเคยประลองเส้าหลินทั้งหมด 1 ครั้ง โดยแพ้ 1 ครั้ง
โดโจไม่เคยประลองเส้าหลินเพราะตามกฏแล้วมังกรเข้าร่วมการประลองเส้าหลินไม่ได้ แต่ในตอน Rocco นั้นโดโจกับร๊อคโค่ได้ใช้ขวดวิญญาณของเรมุนโด้,เคลย์(ซอมบี้)มาประลองกับเชสยัง,ชาโดว์ แทนพวกตน
คิมิโกะ โทโฮมิโกะ
คิมิโกะ โทโฮมิโกะ  เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
คิมิโกะเป็นลูกสาวของนักธุรกิจผู้ร่ำรวยเจ้าของบริษัทโทโฮมิโกะในโตเกียว เป็นมังกรแห่งธาตุไฟ และเป็นผู้หญิงเพียงคนเดียวในบรรดามังกรเส้าหลินทั้งสี่ เธอมีลักษณะเหมือนผู้ไกล่เกลี่ยระหว่างโอมิและเรมุนโด้ และเป็นเหมือนพี่สาวของโอมิ เธอเป็นคนที่โกรธง่ายที่สุดในบรรดามังกรเส้าหลินทั้งสี่โดยเฉพาะเมื่อมีคนบอกว่าเธอมีฝีมือน้อยกว่าเพราะเป็นผู้หญิง
คิมิโกะในตำนานมังกรเส้าหลินนั้นได้เลื่อนขั้นเป็นนักรบโชคู โดยในช่วงการคัดเลือกหานักรบเส้าหลินฝึกหัด คิมิโกะได้สงสัยวิลโล่และได้สะกดรอยตามจนรู้ว่าเธอคือลูกน้องของเชสยังและได้ไปบอกพวกพ้องแต่ก็สายเกินกว่าที่จะหยุดยั้งเธอได้ ซึ่งหลังจากที่วัดเส้าหลินถูกทำลาย คิมิโกะและพวกพ้องก็ได้ออกเดินทาง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain ในตอนจบ เธอได้เป็นนักขี่มังกรคนแรกของยุคนี้(มังกรชื่อซิ๊ปปี้ลู/ซิ๊ปปี้ ลู)
คิมิโกะเคยประลองเส้าหลินทั้งหมด 13 ครั้ง โดยชนะ 11 ครั้ง และแพ้ 2 ครั้ง
คิมิโกะเคยประลองเส้าหลินทั้งหมด 3 ครั้ง โดยชนะ 1 ครั้ง และแพ้ 2 ครั้ง
เรมุนโด้ เปโดรซ่า
เรมุนโด้ เปโดรซ่า (Raimundo Pedrosa) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
เรมุนโด้เกิดในหมู่บ้านโทเบอเรโจในริโอ เดอ จาเนโร ประเทศบราซิล เป็นมังกรแห่งธาตุลม เขาเป็นคนที่ไร้กังวลมากที่สุดและมีแนวโน้มว่าขี้เกียจที่สุดในบรรดามังกรเส้าหลินทั้งสี่ ในตอนจบของฤดูกาลที่ 1 เรมุนโด้ได้เข้าร่วมกับวู่หยา แต่ต่อมาเขาก็เป็นผู้ขังวู่หยาไว้ในกล่องปริศนาของอาจารย์ดาฉี ในตอนจบของฤดูกาลที่ 3 เขาได้รับการแต่งตั้งให้เป็นหัวหน้าของมังกรเส้าหลินทั้งสี่
เรมุนโด้ในตำนานมังกรเส้าหลินนั้นได้เลื่อนขั้นเป็นนักรบโชคู โดยในช่วงการคัดเลือกหานักรบเส้าหลินฝึกหัด เรมุนโด้ได้ตกหลุมรักวิลโล่(เหมือนโอมิ)ซึ่งเขากับโอมิเป็นผู้ทำให้วิลโล่ได้เข้าไปแข่งขันกับปิ้งป่อง ซึ่งหลังจากที่วัดเส้าหลินถูกทำลาย เรมุนโด้และพวกพ้องก็ได้ออกเดินทาง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain
เรมุนโด้เคยประลองเส้าหลินทั้งหมด 10 ครั้ง โดยชนะ 9 ครั้ง และแพ้ 1 ครั้ง (ไม่นับการประลองกับโอมิ)
เรมุนโด้เคยประลองเส้าหลินทั้งหมด 2 ครั้ง โดยชนะ 2 ครั้ง (นับรวมตอนเป็นซอมบี้)
เคลย์ เบลลีย์
เคลย์ เบลลีย์  เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
เคลย์เป็นคาวบอยจากเท็กซัส เป็นมังกรแห่งธาตุดิน และเป็นคนที่ใจเย็นที่สุดในบรรดามังกรเส้าหลินทั้งสี่ เขามีความเป็นสุภาพบุรุษมากโดยจะไม่ต่อสู้กับผู้หญิง และเขามักจะมีคำพูดอุปมาในเรื่องต่าง ๆ อยู่เสมอ
เคลย์ในตำนานมังกรเส้าหลินนั้นได้เลื่อนขั้นเป็นนักรบโชคู โดยในช่วงการคัดเลือกหานักรบเส้าหลินฝึกหัด เคลย์ไม่ได้เอียงข้างใคร ซึ่งนั่นก็ไม่ได้ช่วยทำให้แผนการของชาโดว์เสียหาย ซึ่งหลังจากที่วัดเส้าหลินถูกทำลาย เคลย์และพวกพ้องก็ได้ออกเดินทาง เพื่อค้นหาวัดแห่งใหม่ และจะหาวัดเส้าหลินใหม่เจอในตอน Princess Kaila of the Thousand Layer Mountain
เคลย์เคยประลองเส้าหลินทั้งหมด 11 ครั้ง โดยชนะ 8 ครั้ง และแพ้ 3 ครั้ง
เคลย์เคยประลองเส้าหลินทั้งหมด 4 ครั้ง โดยชนะ 2 ครั้ง และแพ้ 2 ครั้ง (นับรวมตอนเป็นซอมบี้)
ลักษณะบทโขน
อะซิโตนเพอร์ออกไซด์
อะซิโตนเพอร์ออกไซด์ (อังกฤษ:acetone peroxide) เป็นสารประกอบจากอะซิโตน และไฮโดรเจนเพอร์ออกไซด์ มีคุณสมบัติไวต่อความร้อนและความสั่นสะเทือน ซึ่งเมื่อได้รับความร้อนหรือความสั่นสะเทือนเพียงเล็กน้อย จะทำให้พันธะระหว่างออกซิเจนที่เกาะตัวกันอย่างหลวมๆ แตกตัวออก และเกิดแรงอัดของแก๊สจำนวนมากออกมา ทำให้เกิดการระเบิด
อะซิโตนเพอร์ออกไซด์ มีลักษณะเป็นผลึกคล้ายกับน้ำตาล ทำให้ตรวจจับยาก และสามารถผลิตด้วยสารตั้งต้นที่หาได้ง่าย ประกอบด้วยอะซิโตน ไฮโดรเจนเพอร์ออกไซด์ และกรดไฮโดรคลอริก หรือกรดซัลฟิวริก จึงเป็นที่นิยมในหมู่ผู้ก่อการร้าย
อะซิโตนเพอร์ออกไซด์ มีชื่อเรียกอีกหลายชื่อได้แก่
TCAP
TATP
ฮาสวาร์
ฮาสวาร์ (อังกฤษ: Haswar) เป็นตัวละครจากเกมเก็นโซซุยโคเด็น ปรากฏตัวออกมาในภาค V, ฮาสวาร์เป็นผู้ดูแลดินแดนศักดิ์สิทธิ์แห่งลูนัส (Holy land of Lunas)
ชื่อ: ฮาสวาร์ ฟาเลเนส (Haswar Falenas) &lt;br&gt;
ดวงดาวประจำตัว: เท็นโช (Tensyo) &lt;br&gt;
บ้านเกิด: โซล-ฟาเลนา (Sol-Falena) &lt;br&gt;
อายุ: มากกว่า 34 ปี&lt;br&gt;
เผ่าพันธุ์: มนุษย์ &lt;br&gt;
รูนที่ถือครอง: ไม่ปรากฏ &lt;br&gt;
ครอบครัว: ชาฮีวาร์ (Shahrewar, มีศักดิ์เป็นมารดา) &lt;br&gt;
สถานะ: ผู้ดูแลดินแดนศักดิ์สิทธิ์แห่งลูนัส &lt;br&gt;
สถานที่อยู่ปัจจุบัน: ไ่ม่ปรากฏ &lt;br&gt;
สงครามที่เข้าร่วม: สงครามกลางเมืองในฟาเลนา &lt;br&gt;
ฮาสวาร์เป็นลูกสาวของเจ้าหญิงชาฮีวาร์ (Princess Shahrewar) ลูกสาวคนโตของราชินีโอฮาซีทา (Queen Olhazeta) ราชินีองค์แรกของอาณาจักรฟาเลนา หลังราชินีโอฮาซีทาสิ้นพระชนม์ได้เกิดสงครามขึ้นระหว่างเจ้าหญิงชาฮีวาร์และเจ้าหญิงฟาฮาแรม (Princess Fahlzram) เจ้าหญิงทั้งสองต่อสู้กันเพื่อจะที่แย่งตำแหน่งการเป็นราชินีแห่งฟาเลนา ท้ายที่สุดเจ้าหญิงชาฮีวาร์โดนปลงพระชนม์โดยกองกำลังนีเตอร์เกต (Nether Gate) ซึ่งเป็นกองกำลังที่ฟาฮาแรมเป็นคนสร้างขึ้นมาอย่างลับๆ ฟาฮาแรมจึงได้ขึ้นเป็นราชินีแห่งฟาเลนาในที่สุด หลังจากนั้นสองปีราชินีฟาฮาแรมสิ้นพระชนม์ โดยให้ลูกสาวของตน อาสแตส ขึ้นครองราชย์ต่อจากเธอ ดังนั้นฮาสวาร์จึงไม่มีโอกาสได้เข้าเป็นราชินีแห่งฟาเลนาแต่มีเชื้อสายกษัตริย์อยู่ในตัว
ฮาสวาร์ได้รับเลือกเข้าเป็นผู้ดูแลดินแดนศักดิ์สิทธิ์แห่งลูนัส และได้มีโอกาสในการเลี้ยงดูเจ้าชายแห่งฟาเลนาแม้เธอจะยุ่งมากกับหน้าที่ของการดูแลดินแดนศักดิ์สิทธิ์ก็ตาม แม้ว่าเธอจะไม่มีโอกาสในการได้เข้าเป็นราชินีแห่งฟาเลนา แต่เธอกลับไม่เคยเสียใจกับสิ่งที่เกิดขึ้นและบอกกับตนเองเสมอว่า อาสแตสสามารถทำหน้าที่นี้ได้ดีมากกว่าเธอ แต่ก็ยังคงมีบุคคลส่วนมากที่ไม่เห็นด้วยกับความคิดนั้น
ขณะเกิดสงครามกลางเมืองในฟาเลนา ฮาสวาร์เองต้องการที่จะให้ความช่วยเหลือกับเจ้าชายแห่งฟาเลนาและหมายรวมถึงเจ้าหญิงลิมสเลียด้วยเช่นกัน แต่ไม่สามารถทำอะไรได้มากนัก นอกจากการให้กำลังใจเพียงอย่างเดียว แม้แต่ในวันขึ้นครองราชย์ของเจ้าหญิงลิมสเลียเองก็ตาม ดังนั้นเมื่อถึงโอกาสที่เจ้าชายเข้ามาชวนเธอไปเป็นพวก ฮาสวาร์จึงไม่ปฏิเสธในการออกเดินทางไปกับเจ้าชายเลย
ภายหลังสงครามสิ้นสุดลงเธอกลับไปทำหน้าที่เป็นผู้ดูแลดินแดนศักดิ์สิทธิ์แห่งลูนัส และได้แต่งงานไปโดยที่ไม่มีใครคาดคิด
เลขฐานห้า
เลขฐานห้า หมายถึง ระบบเลขฐานห้า ที่มีสัญลักษณ์ห้าตัวคือ 0 (ศูนย์) 1 (หนึ่ง) 2 (สอง) 3 (สาม) และ 4 (สี่)
หากแปลงค่าในเลขฐานสิบ เป็นเลขฐานห้า จะได้ดังนี้
4 = 04
6 = 11
7 = 12
8 = 13
9 = 14
10 = 20
เลขฐานห้า ต้องเขียนโดยมีเลข 5 ห้อยอยู่ด้านหลัง เช่น 1015 ฯลฯ
คาบสมุทรเกาหลี
คาบสมุทรเกาหลี  เป็นคาบสมุทรทางตะวันออกของทวีปเอเชีย ทอดตัวลงไปทางทิศใต้สู่มหาสมุทรแปซิฟิก มีความยาวประมาณ 1,000 กิโลเมตร พื้นที่รวมกันได้ 220,847 ตร. กม. ทางตะวันออกล้อมรอบด้วยทะเลญี่ปุ่น (ทะเลตะวันออก) ทะเลจีนตะวันออก ด้านตะวันตกเป็นทะเลเหลือง โดยมีช่องแคบเกาหลีเชื่อมต่อชายฝั่งทะเลสองด้าน พื้นที่ 70% ของคาบสมุทรเป็นเทือกเขา
คาบสมุทรเกาหลี ถูกแบ่งออกเป็น 2 ส่วน ทางด้านใต้คือประเทศระบอบประชาธิปไตย คือเกาหลีใต้ และประเทศระบอบคอมมิวนิสต์ คือเกาหลีเหนือ โดยถูกคั่นกลางด้วยเขตปลอดทหาร
เลขฐานหก
เลขฐานหก หมายถึง ระบบเลขฐานหก ที่มีสัญลักษณ์หกตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) และ 5 (ห้า)
เลขฐานเจ็ด
เลขฐานเจ็ด หมายถึง ระบบเลขฐานเจ็ด ที่มีสัญลักษณ์เจ็ดตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) 5 (ห้า) และ 6 (หก)
เลขฐานเก้า
เลขฐานเก้า หมายถึง ระบบเลขฐานเก้า ที่มีสัญลักษณ์เก้าตัวคือ 0 (ศูนย์) 1 (หนึ่ง) 2 (สอง) 3 (สาม) 4 (สี่) 5 (ห้า) 6 (หก) 7 (เจ็ด) และ 8 (แปด)
โดนาเตลโล
โดนาเตลโล หรือ โดนาโต ดี นิกโกเลาะ ดี เบตโต บาร์ดี (; ค.ศ. 1386 - 13 ธันวาคม ค.ศ. 1466) ศิลปินชาวอิตาลีในด้านงานปั้นในยุคฟื้นฟูศิลปวิทยาการ
โดนาเตลโลเป็นลูกของพ่อค้าขนแกะนิกโกเลาะ ดี เบตโต บาร์ดี ผู้เป็นสมาชิกของสมาคมพ่อค้าขนแกะแห่งฟลอเรนซ์ที่เกิดที่งฟลอเรนซ์ราวปี ค.ศ. 1386 โดนาเตลโลได้รับการศึกษาภายในบ้านของตระกูลมาร์เตลลี และการศึกษาเบื้องต้นจากห้องศิลป์ของช่างทอง และต่อมาก็ได้ฝึกงานอยู่ชั่วระยะเวลาหนึ่งกับโลเรนโซ กีแบร์ตี
ขณะที่ร่ำเรียนและทำงานขุดค้นอยู่กับฟีลิปโป บรูเนลเลสกี ในกรุงโรมระหว่าง ค.ศ. 1404 ถึง ค.ศ. 1407 ศิลปินสองคนนี้ก็ได้ชื่อว่าเป็นนักล่าสมบัติ โดนาเตลโลหากินโดยการทำงานกับร้านช่างทอง การทำงานในกรุงโรมเป็นจุดสำคัญของการเปลี่ยนแปลงของการวิวัฒนาการทั้งหลายของศิลปะอิตาลีในคริสต์ศตวรรษที่ 15 เพราะในช่วงนี้เองที่บรูเนลเลสกีทำการวัดโดมของตึกแพนธีอันและสิ่งก่อสร้างโรมันอื่น ๆ ในกรุงโรม สิ่งก่อสร้างของบรูเนลเลสกีและงานประติมากรรมของโดนาเตลโลถือกันว่าเป็นงานเอกในการแสดงออกถึงความก้าวหน้าทางสถาปัตยกรรมและประติมากรรมของยุคดังกล่าว และมามีอิทธิพลต่อจิตรกรอื่น ๆ ของยุคฟื้นฟูศิลปวิทยาต่อมา
อาจารย์ฟ่ง
อาจารย์ฟ่ง (Master Fung) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
อาจารย์ฟ่งเป็นอาจารย์ของพระเส้าหลิน และเป็นเพื่อนของโดโจ เขามักจะให้ภารกิจยากๆแก่มังกรเส้าหลินเสมอ ซึ่งโอมิชื่นชมเขามาก อาจารย์ฟ่งเคยถูกเชสยังส่งไปโลกหยินหยาง แต่อาจารย์ฟ่งก็เข้าฌาณขังความชั่วไว้ภายใน หลังจากนั้นโอมิเข้าไปช่วยอาจารย์ฟ่ง แต่เข้าไปโดย หยินโยโย่ ทำให้โอมิไปอยู่ฝ่ายเฮ่ยหลิน แต่ต่อมาโอมิและอาจารย์ฟ่งก็ได้ชิ ที่ดีกลับคืนมา โดยตอนท้ายของ ฤดูกาลที่ 3 อาจารย์ฟ่งได้แต่งตั้งให้เรมุนโด้เป็นหัวหน้าของมังกรเส้าหลินทั้งสี่
อาจารย์ฟ่งในตำนานมังกรเส้าหลิน ได้แยกทางกับมังกรเส้าหลิน แต่จะกลับมาที่วัดเส้าหลินแห่งใหม่ถาวรในตอนWho Shrunk Master Fung?
อาจารย์ฟ่งไม่เคยประลองเส้าหลิน
อาจารย์ฟ่งเคยประลองเส้าหลินทั้งหมด 1 ครั้ง โดยชนะ 1 ครั้ง
แจ๊ก สไปเซอร์
แจ๊ก สไปเซอร์  เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
แจ๊ก สไปเซอร์ มักเรียกตัวเองว่า "เด็กเปรื่องเรื่องร้าย" หรือ "วายร้ายอัจฉริยะ" เขาเป็นผู้ปล่อยวู่หยาออกจากกล่องปริศนา ซึ่งได้มาจากพ่อของเขาจากฮ่องกง เขามีความใฝ่ฝันที่จะยึดครองโลก และมักจะสวมกระเป๋าเฮลิคอปเตอร์ซึ่งคุณยายให้เป็นของขวัญและมีหุ่นยนต์สำหรับต่อสู้จำนวนมาก นอกจากนี้แจ๊ก สไปเซอร์ มีความสูงใกล้เคียงกับเรมุนโด้ มีผมสีแดง ผิวขาว และตาสีแดง โดยอัจฉริยะสร้างหุ่นเครื่องบินพาหนะทุกชนิดและขับได้ แต่ชอบเผลอตัวทำตัวโง่ๆ เหมือนพวกไม่เต็มบาทเสมอ แม้แข่งแพ้เสมอ แต่มักชอบวางแผนปล้นเชงกังวูไปเกือบหมดทุกที
แจ็ก สไปเซอร์และกองทัพหุ่นยนต์ในตำนานมังกรเส้าหลินได้ปล่อยวู่หยาออกมาจากสปริง และได้จะก่อตั้ง กลุ่มเหล่าร้าย ที่ประกอบด้วย แค้ทแนปเป้ ทับบิมูระ และ ไซคลอปส์
แจ๊ก สไปเซอร์เคยประลองเส้าหลินทั้งหมด 20 ครั้ง โดยชนะ 4 ครั้ง และแพ้ 16 ครั้ง (ไม่นับการประลองกับหุ่นสวมรอย)
แจ๊ก สไปเซอร์เคยประลองเส้าหลินทั้งหมด 12 ครั้ง โดยชนะ 4 ครั้ง และแพ้ 8 ครั้ง
สมาชิกกลุ่มแจ๊ก สไปเซอร์.
แค้ทแนปเป้.
ผู้หญิงที่มีชื่อเดิมว่าแอชลีย์ เธอได้รู้จักกับแจ๊ก สไปเซอร์ครั้งแรกในงานปาร์ตี้ และได้เข้าร่วมกับฝ่ายเฮ่ยหลิน โดยได้ประลองเส้าหลินชนะโอมิและคิมิโกะ ผู้พากษ์เสียงคือ เจนนิเฟอร์ เฮล
ทับบิมูระ.
นินจาที่มีรูปร่างอ้วนมาก เขาได้นำดาบจ้าววายุมาให้แจ๊ก สไปเซอร์และวู่หยาเพื่อเข้าร่วมกับฝ่ายเฮ่ยหลิน เขามีสุนัขพันธุ์ชิวาวาตัวหนึ่งชื่อ "หน้าซาลาเปา"
ไซคลอปส์.
ยักษ์ตาเดียวสีแดงที่มีลักษณะคล้ายกับในตำนานกรีก หลังจากถูกโอมิเอาชนะในการประลองเส้าหลินด้วยปีกแห่งทินาบิ ไซคลอปส์ได้กลับมาอีกครั้งโดยเป็นผู้ช่วยของแจ๊ก สไปเซอร์
วลาด.
คนขายของชาวรัสเซีย เขาปลอมตัวเป็นพระเส้าหลินและได้หลอกโอมิว่าเขาจะเป็นปีศาจในอนาคตโดยใช้ฉ่องส่องกลับร่วมกับแว่นตาคริสตัล
แค้ทแนปเป้เคยประลองเส้าหลินทั้งหมด 2 ครั้ง โดยชนะ 2 ครั้ง
ทับบิมูระเคยประลองเส้าหลินทั้งหมด 3 ครั้ง โดยชนะ 1 ครั้ง และแพ้ 2 ครั้ง
ไซคลอปส์เคยประลองเส้าหลินทั้งหมด 2 ครั้ง โดยชนะ 1 ครั้ง และแพ้ 1 ครั้ง
วลาดเคยประลองเส้าหลินทั้งหมด 1 ครั้ง โดยแพ้ 1 ครั้ง
เชสยัง
เชสยัง (Chase Young) เป็นตัวละครจากการ์ตูนเรื่อง เส้าหลิน สุดยอดพลังแห่งเพลงมวย
เชสยังอาศัยอยู่ในอาณาจักรลึกลับของเขา เชสยังเคยต่อสู้เพื่อฝ่ายเส้าหลินร่วมกับพระอาจารย์กวน แต่ต่อมาถูกถั่วแระฮันนีบอล หลอกให้กินซุปเลาแมงโลน ทำให้เขากลายเป็นปีศาจและเป็นหนุ่มตลอดกาล เขาสามารถเปลี่ยนร่างเป็นสัตว์เลื้อยคลานได้(กิ้งก่า ผลของยากับคือตอนเอาจริง) ทุกครั้งที่เชสยังเอาชนะนักรบคนอื่น ๆ เขาก็จะเปลี่ยนนักรบเหล่านั้นให้เป็นเสือ สิงโต หรือแพนเตอร์สีดำที่จะเป็นสมุนที่รับใช้เขา
เชสยังและกองทัพ(ตระกูล)แมวในตำนานมังกรเส้าหลิน จะไม่มีวายร้ายคู่ปรับอย่างถั่วแระฮันนีบอลมากวนใจ แถมยังได้ลูกน้องใหม่คือชาโดว์ ซึ่งหลังจากที่เชสยังได้ทำลายวัดเส้าหลินแล้ว เขาวางแผนสร้างจักรวรรดิเฮ่ยหลิน ซึ่งเชสยังในภาคนี้สามารถเปลี่ยนคนเป็นสัตว์สายพันธุ์อื่นนอกจากสัตว์ตระกูลแมวได้ตามใจชอบ(โดยไม่ต้องเอาชนะ) และสามารถคุยกับคนอื่นทางจิตได้
เนื้อเรื่องของเชสยังในภาคนี้เป้นผู้ที่โหยหาในพลังและมีจิตใจไม่บริสุทธิ์ ซึ่งเชสยังได้แหกกฎของนักรบมังกรเส้าหลินจึงถูกขับไล่ออกไป โดยเขาแค้นเอียนซึ่งเป็นพี่ชายเพราะมังกรที่เชสยังอยากจะสานสัมพันธ์ด้วยได้เลือกเอียน(คนสาว+มังกรโลนิอันนิ ลุย) เชสยังจึงได้ดื่มน้ำยาเลาแมงโลนเพื่อที่จะทำให้ตัวเองแข็งแกร่งและไม่ต้องสละพลังเพื่อสร้างเชนกังวู เป็นเหตุทำให้เชสยังไม่ได้เป็นนักรบมังกรเส้าหลิน เพราะเชสยังได้สวมหมวกมังกรสานสัมพันธ์กับมังกรได้ แต่เชสทำไม่สำเร็จ เพราะเชสยังได้ดื่มน้ำยาเลาแมงโลน มังกรจึงไม่ยอมรับเชสยัง ทำให้เชสยังไม่มีพลังมังกรเส้าหลิน(และเพราะการสานสัมพันธ์กับมังกรนั้นทำได้แค่ครั้งเดียว จึงทำให้เชสยังไม่อาจเป็นนักรบมังกรเส้าหลินได้อีกต่อไป) ดังนั้นเชสยังจึงต้องการดูดพลังของนักรบมังกรเส้าหลินในขวดวิญญาณมาเป็นของตนเอง เพื่อที่เขาจะได้ทำลายพวกเส้าหลินและจักรวาล
ชาโดว์.
ชาโดว์ (Shadow) เป็นเป็นตัวละครใหม่จากตำนานมังกรเส้าหลิน โดยเธอเป็นสปายแห่งความมืดที่ทำงานให้กับเชสยัง ซึ่งเธอมีความสามารถในการปลอมตัวและเปลี่ยนตัวเองเป็นเงาได้ และสามารถคุยกับคนอื่นทางจิตได้ นอกจากนี้เธอยังมีนิสัยชอบแลบลิ้นยาวจับแมลงกินอีกด้วย โดยตัวชาโดว์เกิดขึ้นมาได้เพราะพลังของเชสยัง
เชสยังเคยประลองเส้าหลินทั้งหมด 5 ครั้ง โดยแพ้ 5 ครั้ง
เชสยังเคยประลองเส้าหลินทั้งหมด 6 ครั้ง โดยชนะ 1 ครั้ง และแพ้ 5 ครั้ง
ชาโดว์เคยประลองเส้าหลินทั้งหมด 6 ครั้ง โดยชนะ 3 ครั้ง และแพ้ 3 ครั้ง (รวมการท่าประลองในชื่อวิลโล่)
เคลย์
คิมิโกะ
คิมิโกะ เป็นชื่อบุคคลญี่ปุ่น อาจหมายถึง
อุคิทาเกะ จูชิโร่
อุคิทาเกะ จูชิโร่  เป็นตัวละครจากการ์ตูนเรื่อง เทพมรณะ เป็นหัวหน้าหน่วยที่ 13 แห่ง 13 หน่วยพิทักษ์